**Līgums par projekta īstenošanu**

**Speciālie noteikumi**

**Vides aizsardzības un reģionālās attīstības ministrija** (turpmāk tekstā – Atbildīgā iestāde), tās valsts sekretāra vietnieces, Investīciju departamenta direktores Vijas Gēmes personā, kas rīkojas saskaņā ar Vides ministra 2010.gada 25.marta rīkojumu Nr.100 „Par Klimata pārmaiņu finanšu instrumenta atbildīgās iestādes funkciju īstenošanu” un

**SIA „Vides investīciju fonds”** (turpmāk – VIF), tās valdes priekšsēdētājas Ilzes Puriņas personā, kas rīkojas saskaņā ar statūtiem un pamatojoties uz 2010.gada 13.oktobra pilnvaru (reģistrēta aktu un apliecinājumu reģistrā ar Nr. 7292),

no vienas puses, un

**[Finansējuma saņēmēja vārds un uzvārds/nosaukums],** [personas kods/reģistrācijas Nr.[numurs] (turpmāk – Finansējuma saņēmējs), [tā/-ās [paraksta tiesīgās amatpersonas amats, personas vārds un uzvārds] personā, kas rīkojas [saskaņā ar statūtiem]],

no otras puses,

turpmāk tekstā kopā – Puses, atsevišķi – Puse,

pamatojoties uz likuma „Par Latvijas Republikas dalību Kioto protokola elastīgajos mehānismos” 10.panta 1.3daļu un Ministru kabineta 2011.gada 4.janvāra noteikumu Nr.11 „Klimata pārmaiņu finanšu instrumenta finansēto projektu atklāta konkursa "Atjaunojamo energoresursu izmantošana mājsaimniecību sektorā” (turpmāk – Konkursa īstenošanu regulējošie Ministru kabineta noteikumi) 49.punktu, kā arī uz Atbildīgās iestādes [datums] lēmumu Nr.[numurs] par projekta **„[Nosaukums]”** iesnieguma apstiprināšanu

vienojas par Klimata pārmaiņu finanšu instrumenta (turpmāk – KPFI) finansējuma piešķiršanu projektam **„[Nosaukums]”** Nr.[numurs] (turpmāk – Projekts), Projekta īstenošanas kārtību, un Projekta uzraudzību (turpmāk – Līgums) nosakot, ka:

1. Projekta īstenošanas rezultātā jāsasniedz:
   1. oglekļa dioksīda emisijas samazinājuma rādītājs [...] kg CO2 gadā;
   2. oglekļa dioksīda emisijas samazinājuma rādītāja attiecība pret KPFI finansējumu Projektam ir [...] kg CO2 /lati.
2. Projekta īstenošanas termiņš ir [datums].
3. Projekta izmaksu attiecināmības perioda sākuma datums ir Līguma noslēgšanas datums, beigu datums noteikts Līguma Vispārīgo noteikumu 2.1.1.punktā.
4. Projekta kopējās izmaksas ir LVL [summa skaitļiem] ([summa vārdiem]), no tām:
   1. Projekta Attiecināmās izmaksas ir LVL [summa skaitļiem] ([summa vārdiem]), no tām:
      1. Klimata pārmaiņu finanšu instrumenta (budžeta apakšprogrammas 27.00.00 „Klimata pārmaiņu finanšu instruments”) (turpmāk – KPFI) līdzekļi (turpmāk – Atbalsta summa) ir [skaitlis]% no Projekta Attiecināmajām izmaksām, nepārsniedzot LVL [summa skaitļiem] ([summa vārdiem]);
      2. Finansējuma saņēmēja līdzfinansējums ir [skaitlis]% no Projekta attiecināmajām izmaksām, nepārsniedzot LVL [summa skaitļiem] ([summa vārdiem]).
5. Pušu juridiskās adreses:
   1. Vides aizsardzības un reģionālās attīstības ministrija: Peldu iela 25, Rīga, LV-1494;
   2. SIA „Vides investīciju fonds”: Ģertrūdes iela 10/12, Rīga, LV-1010;
   3. [Finansējuma saņēmēja nosaukums: adrese].
6. Līgums sastāv no:
   1. Līguma Speciālajiem noteikumiem uz [2 (divām)] lapas;
   2. Līguma Vispārīgajiem noteikumiem un pielikumiem uz [4 (četrām)] lapām;
   3. Finansējuma saņēmēja iesniegtā projekta „[Nosaukums]” iesnieguma un tā pielikumiem uz [lapu skaits] lapām;
   4. Vides aizsardzības un reģionālās attīstības ministrijas [datums] lēmuma Nr.[numurs] par projekta „[Nosaukums]” iesnieguma apstiprināšanu uz [lapu skaits] lapām.
7. Līgums sagatavots un parakstīts trīs identiskos eksemplāros, no kuriem vienu glabā Atbildīgā iestāde, otru – VIF un trešo – Finansējuma saņēmējs. Visiem Līguma eksemplāriem ir vienāds juridisks spēks. Līgums stājas spēkā dienā, kad to ir parakstījusi pēdējā no Pusēm, un tas ir spēkā līdz Pušu saistību pilnīgai izpildei.

|  |  |  |
| --- | --- | --- |
| **Atbildīgās iestādes vārdā:**  Atbildīgās iestādes vadītāja,  Vides aizsardzības un reģionālās attīstības ministrijas  valsts sekretāra vietniece,  Investīciju departamenta direktore  Vija Gēme  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **VIF vārdā:**  SIA „Vides investīciju fonds”valdes priekšsēdētāja Ilze Puriņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Finansējuma saņēmēja vārdā:**  [Finansējuma saņēmēja vārds un uzvārds/nosaukums]  [Finansējuma saņēmēja paraksta tiesīgās amatpersonas amats, vārds un uzvārds]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vieta, datums, z.v.) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vieta, datums, z.v.) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vieta, datums, z.v.) |

**Vispārīgie noteikumi**

1. **Definīcijas**
   1. **Atbalsta summa** – Speciālajos noteikumos noteiktā summa, kas sastāv no Klimata pārmaiņu finanšu instrumenta (turpmāk – KPFI) finansējuma, ko administrē Atbildīgā iestāde un VIF un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas ir Projekta īstenošanai un ir attiecināmas. Speciālajos noteikumos noteiktais Atbalsta summas apjoms ir maksimālais Finansējuma saņēmējam izmaksājamais KPFI finansējuma apjoms. KPFI finansējuma atbalsta intensitāte nepārsniedz 50% no Attiecināmajām izmaksām. Jebkuru Projekta izmaksu sadārdzinājumu sedz Finansējuma saņēmējs;
   2. **Attiecināmās izmaksas** –konkursa īstenošanu regulējošajos Ministru kabineta noteikumos noteiktajiem kritērijiem atbilstošās izmaksas Projekta mērķa un Projektā plānoto rezultātu sasniegšanai, kasSpeciālajos noteikumos noteiktajā apmērā tiek finansēta no KPFI līdzekļiem;
   3. **Neatbilstoši veiktie izdevumi** –izdevumi, kurus Atbildīgā iestāde vai VIF Projekta īstenošanas laikā vai 5 (piecu) gadu laikā pēc KPFI finansējuma maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo tiesību aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;
   4. **Neattiecināmās izmaksas** - izmaksas, kas saskaņā ar KPFI vadību regulējošajiem normatīvajiem aktiem netiek finansētas no KPFI līdzekļiem vai Projektā nav norādītas kā Attiecināmās izmaksas. Par neattiecināmām izmaksām atzīstamas arī tādas Projektā norādītās Attiecināmās izmaksas, kuras Atbildīgā iestāde vai VIF Projekta īstenošanas laikā vai 5 (piecu) gadu laikā pēc KPFI finansējuma maksājuma veikšanas Finansējuma saņēmējam ir atzinusi par tādām, kas konkursa īstenošanu regulējošajos Ministru kabineta noteikumos nav noteiktas kā Attiecināmās izmaksas.
2. **Pušu pienākumi un tiesības**
   1. **Finansējuma saņēmējam ir pienākums:**
      1. īstenot Projektu 1 (viena) gada laikā no Līguma noslēgšanas dienas, bet ne vēlāk kā līdz 2012.gada 1.jūlijam, nodrošinot Projekta mērķa un Projektā plānoto rezultātu sasniegšanu;
      2. veikt Projekta īstenošanu saskaņā ar KPFI vadību regulējošo normatīvo tiesību aktu un Līguma noteikumiem;
      3. uz siltumenerģijas vai elektroenerģijas ražošanas tehnoloģisko iekārtu (turpmāk – iekārtas) uzstādīšanas dienu saņemt visas vides aizsardzības un/vai būvniecības jomu reglamentējošos normatīvajos aktos noteiktās atļaujas vai citu veidu dokumentus, kas nepieciešami, lai uzsāktu iekārtu uzstādīšanu;
      4. slēgt līgumu par iekārtu piegādi un uzstādīšanu ar iekārtu montētāju un piegādātāju, kas izraudzīts cenu aptaujas rezultātā konkursa īstenošanu regulējošajos Ministru kabineta noteikumos noteiktajā kārtībā un norādīts Projekta iesniegumā;
      5. Atbildīgās iestādes vai VIF noteiktajā termiņā, kas nav īsāks par 5 (piecām) darba dienām, novērst Atbildīgās iestādes vai VIF Projekta īstenošanā konstatētās Līguma un KPFI vadību regulējošajos normatīvajos tiesību aktos noteikto pienākumu neizpildes un ziņot par to novēršanu VIF;
      6. Projekta **īstenošanas laikā** un **5 (piecus) gadus** pēc KPFI finansējuma maksājuma saņemšanas:
         1. nodrošināt to, ka Projekta ietvaros iegādātās un uzstādītās iekārtas atrodas Projekta īstenošanas vietā (dzīvojamajā mājā vai tās palīgēkās, kurās īstenots Projekts), nav atsavinātas un tiek ekspluatētas atbilstoši Projekta mērķiem;
         2. ar Projekta ietvaros iegādātājām un uzstādītajām iekārtām saražoto elektroenerģiju un/vai siltumenerģiju izmantot tikai mājsaimniecības (pašpatēriņa) vajadzībām;
         3. nodrošināt to, ka dzīvojamai mājai, kurā īstenots Projekts, netiek mainīts lietošanas veids un tā netiek demontēta;
         4. neatsavināt dzīvojamo māju, kā arī palīgēkas, kurās īstenots Projekts, vai to daļas, neizīrēt dzīvojamo māju, kā arī palīgēkas vai to daļas, un neizmantot tās saimnieciskās darbības veikšanai;
         5. uzturēt un saglabāt Projekta ietvaros iegādātās un uzstādītās iekārtas un atjaunot vai atvietot tās, zādzības gadījumā vai gadījumā, ja iekārtas tiek bojātas vai iznīcinātas, no apdrošināšanas atlīdzības (ja Finansējuma saņēmējs ir veicis iekārtu apdrošināšanu), apdrošināšanas atlīdzības un saviem līdzekļiem (ja apdrošināšanas atlīdzība nav pietiekama) vai saviem līdzekļiem pilnā apmērā;
         6. nekavējoties informēt VIF par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu, Projekta mērķus vai rezultātus vai Līguma izpildi;
         7. nodrošināt VIF iespējas veikt Projekta uzraudzību un kontroli visā Līguma darbības laikā, nodrošinot VIF likumīgo prasību izpildi, kā arī Līgumā noteiktajā kārtībā nodrošinot brīvu piekļuvi Finansējuma saņēmēja dokumentiem, Projekta īstenošanas vietai, informācijai, telpām un citiem objektiem, kas ir saistīti ar Projektu;
         8. pēc VIF pieprasījuma (arī elektroniskajā formā) iesniegt pieprasīto informāciju par Projektu VIF noteiktajā termiņā, kas nav īsāks par 5 (piecām) darba dienām;
         9. Līgumā noteiktajos gadījumos Atbildīgās iestādes noteiktajā termiņā, kas nav īsāks par desmit darba dienām, atmaksāt Atbildīgajai iestādei Finansējuma saņēmējam samaksāto Atbalsta summu vai tās daļu. Atbalsta summas atmaksas nokavējuma gadījumā Finansējuma saņēmējs maksā līgumsodu 0,1 % apmērā no neatmaksātās summas.
      7. ne mazāk kā **10 (desmit) gadus** KPFI finansējuma maksājuma saņemšanas nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros noslēgto līgumu, veikto būvdarbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu.
   2. **Atbildīgajai iestādei ir tiesības:**
      1. Līgumā noteiktajos gadījumos apturēt maksājuma veikšanu no KPFI līdzekļiem un/vai samazināt Projekta ietvaros Finansējuma saņēmējam veicamā KPFI finansējuma maksājuma summu;
      2. pamatojoties uz VIF sniegto informāciju, KPFI finansējuma pārmaksas gadījumā rakstiski informēt Finansējuma saņēmēju par Finansējuma saņēmēja pienākumu atmaksāt Atbildīgajai iestādei Finansējuma saņēmējam pārmaksāto KPFI finansējumu.
   3. **VIF ir tiesības:**
      1. ierosināt Atbildīgajai iestādei apturēt KPFI finansējuma izmaksu, ja Finansējuma saņēmējs nepilda Līgumā vai KPFI vadību regulējošajos normatīvajos tiesību aktos noteiktos pienākumus;
      2. pieaicināt neatkarīgus ekspertus, veicot Projekta īstenošanas pārskata pārbaudi un Projekta rezultātu monitoringu Projekta īstenošanas vietās;
      3. veikt pārbaudes Projekta īstenošanas vietā, veicot Projekta īstenošanas pārskata pārbaudi, kā arī 5 (piecus) gadus pēc KPFI finansējuma maksājuma veikšanas Finansējuma saņēmējam;
      4. ierosināt Līguma izbeigšanu, tostarp pamatojoties uz Finansējuma saņēmēja ierosinājuma.
3. **Maksājumu veikšana Projekta ietvaros, Projekta īstenošanas pārskats un KPFI finansējuma maksājuma veikšanas kārtība**
   1. Finansējuma saņēmējs visus maksājumus Projekta ietvaros veic latos no saviem līdzekļiem bezskaidras naudas veidā ar pārskaitījumu no Finansējuma saņēmēja norēķinu konta.
   2. Finansējuma saņēmējs ne vēlāk kā 20 (divdesmit) darba dienu laikā no Projekta īstenošanas termiņa beigām sagatavo Projekta īstenošanas pārskatu atbilstoši Līguma 1.pielikumam un KPFI finansējuma maksājuma pieprasījumu atbilstoši Līguma 2.pielikumam, un tos kopā ar maksājuma pieprasījumā iekļauto Attiecināmo izmaksu attaisnojošo dokumentu, kas noteikti Līguma 3.pielikumā, apliecinātām kopijām iesniedz VIF klātienē vai nosūtot pa pastu kā ierakstītu pasta sūtījumu.
   3. Projekta īstenošanas pārskatu Finansējuma saņēmējs iesniedz VIF papīra formātā klātienē vai nosūtot pa pastu kā ierakstītu pasta sūtījumu (šajā gadījumā pārskata elektronisku kopiju nosūta uz e-pastu [kpfi@lvif.gov.lv](mailto:kpfi@lvif.gov.lv)) vai tikai elektroniski, parakstītus ar drošu elektronisko parakstu.
   4. VIF 15 (piecpadsmit) darba dienu laikā pēc maksājuma pieprasījuma, tajā iekļauto Attiecināmo izmaksu attaisnojošo dokumentu un Projekta īstenošanas pārskata saņemšanas pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un maksājuma pieprasījumu kopā ar atzinumu par maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem un apliecinājumu par Projekta īstenošanas pārskata apstiprināšanu iesniedz Atbildīgajā iestādē. Atzinumā norāda arī Neattiecināmās izmaksas un/vai Neatbilstoši veiktos izdevumus (ja tās/tie tiek konstatēti).
   5. Maksājuma pieprasījuma, tajā iekļauto Attiecināmo izmaksu attaisnojošo dokumentu vai Projekta īstenošanas pārskata pārbaudei nepieciešamo papildu informāciju un/vai dokumentus Finansējuma saņēmējs pēc VIF pieprasījuma iesniedz VIF pieprasījumā noteiktajā termiņā, kas nav īsāks par 5 (piecām) darba dienām. Šajā gadījumā, kā arī gadījumā, ja VIF Projekta īstenošanas pārskata vērtēšanas ietvaros veic Pārbaudi projekta īstenošanas vietā, maksājuma pieprasījuma un Projekta īstenošanas pārskata izskatīšanas termiņš tiek pagarināts par papildu informācijas un dokumentu izskatīšanai vai pārbaudes veikšanai un tās rezultātu apkopošanai nepieciešamo laiku, bet ne ilgāk kā par 10 (desmit) darba dienām no papildu informācijas vai dokumentu saņemšanas dienas vai pārbaudes veikšanas dienas.
   6. Atbildīgā iestāde pēc maksājuma pieprasījuma, VIF atzinuma par maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem un apliecinājuma par Projekta īstenošanas pārskata apstiprināšanu saņemšanas 5 (piecu) darba dienu laikā veic KPFI finansējuma maksājumu Finansējuma saņēmējam bezskaidras naudas norēķinu veidā uz Finansējuma saņēmēja maksājuma pieprasījumā norādīto norēķinu kontu. Atbildīgajai iestādei ir tiesības pagarināt maksājuma veikšanas termiņu, bet ne vairāk kā par 5 (piecām) darba dienām.
   7. VIF Finansējuma saņēmējam sniedz negatīvu atzinumu par maksājuma pieprasījumu ja:
      1. maksājuma pieprasījums nav sagatavots atbilstoši Līguma 2.pielikumam;
      2. nav iesniegti maksājuma pieprasījumā norādīto Attiecināmo izmaksu attaisnojošie dokumenti;
      3. nav iesniegts vai VIF nav apstiprinājis Projekta īstenošanas pārskatu;
      4. visi maksājuma pieprasījumā norādītie izdevumi tiek atzīti par Neattiecināmajām izmaksām vai Neatbilstoši veiktajiem izdevumiem;
      5. Finansējuma saņēmējs nav novērsis Atbildīgās iestādes vai VIF Projekta īstenošanā konstatētās KPFI vadību regulējošo normatīvo tiesību aktu un Līguma saistību neizpildes.
   8. Atbildīgā iestāde nav atbildīga par KPFI finansējuma maksājuma nokavējumu, ja Finansējuma saņēmējs ir norādījis nepareizu vai kļūdainu norēķinu konta, uz kuru jāveic maksājums, informāciju, kā arī gadījumos, kad maksājuma nokavējums radies saistībā ar Valsts kases darbību vai bezdarbību.
4. **Atbalsta summas samazināšana un atmaksa**
   1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
      1. tiek konstatēti Neatbilstoši veikti izdevumi, tai skaitā ja līgums par iekārtu piegādi un uzstādīšanu tiek noslēgts ar iekārtu montētāju un piegādātāju, kas nav izraudzīts cenu aptaujas rezultātā. Šajā gadījumā Atbalsta summa tiek samazināta Neatbilstoši veikto izdevumu apmērā;
      2. Projekta ietvaros iegādātās un uzstādītās iekārtas netiek lietotas, netiek lietotas Projektā paredzētajiem mērķiem, neatrodas Projekta īstenošanas vietā, ir atsavinātas vai demontētas;
      3. Finansējuma saņēmējs par Attiecināmajām izmaksām ir saņēmis vai pretendē saņemt līdzfinansējumu citu finansējuma programmu ietvaros no citiem finanšu instrumentiem, tai skaitā Eiropas Savienības vai ārvalstu finanšu palīdzības līdzekļiem;
      4. Finansējuma saņēmējs nepilda Līgumā vai KPFI vadību regulējošajos normatīvajos tiesību aktos noteiktos pienākumus;
      5. Finansējuma saņēmējs nav novērsis konstatēto Līgumā vai KPFI vadību regulējošajos normatīvajos tiesību aktos noteikto pienākumu neizpildi Atbildīgās iestādes vai VIF noteiktajā termiņā;
      6. 5 (piecu) gadu laikā pēc KPFI finansējuma maksājuma saņemšanas tiek konstatēts, ka Finansējuma saņēmējs nenodrošina Līguma 2.1.7.punktā minēto prasību izpildi. Šajā gadījumā VIF rakstiski informē Finansējuma saņēmēju un Atbildīgo iestādi par visu Finansējuma saņēmējam izmaksāto un atgūstamo KPFI finansējumu. Atbildīgā iestāde pieņem lēmumu par Finansējuma saņēmējam izmaksātā KPFI finansējuma atzīšanu par Neattiecināmām izmaksām un tā atgūšanu.
5. **Projekta rezultātu monitorings un pārbaužu veikšana Projekta īstenošanas vietā**
   1. Finansējuma saņēmējs 3 (trīs) gadus pēc KPFI finansējuma maksājuma saņemšanas katru gadu veic Projekta rezultātu monitoringu un līdz nākamā gada 31.janvārim iesniedz VIF monitoringa pārskatu, kas sagatavots atbilstoši Līguma 4.pielikumam, papīra formātā nosūtot pa pastu kā ierakstītu pasta sūtījumu (šajā gadījumā pārskata elektronisku kopiju nosūta uz e-pastu [kpfi@lvif.gov.lv](mailto:kpfi@lvif.gov.lv)) vai tikai elektroniski, parakstītus ar drošu elektronisko parakstu.
   2. VIF Projekta īstenošanas pārskata vērtēšanas laikā, kā arī 5 (piecus) gadus pēc KPFI finansējuma maksājuma veikšanas var pārbaudīt Projekta īstenošanas pārskatā, Līgumā un monitoringa pārskatā sniegto informāciju, apsekojot Projekta īstenošanas vietu. VIF vismaz 5 (piecas) darba dienas pirms plānotās pārbaudes Projekta īstenošanas vietā rakstiski informē par to Finansējuma saņēmēju.
   3. Par pārbaudes rezultātiem VIF informē Finansējuma saņēmēju rakstiski 10 (desmit) darba dienu laikā pēc pārbaudes veikšanas.
6. **Strīdu risināšanas kārtība**

Ja Puses nevar vienoties, strīdus risina tiesā Latvijas Republikā Latvijas Republikas normatīvajos tiesību aktos noteiktajā kārtībā.

1. **Projekta īstenošanas termiņa pagarināšanas un Līguma izbeigšanas kārtība**
   1. Ja Finansējuma saņēmējs konstatē, ka Projektā paredzētās aktivitātes nav iespējams veikt Projekta īstenošanas termiņā tādu apstākļu dēļ, ko iepriekš nebija iespējams paredzēt, tas ne vēlāk kā 1 (vienu) mēnesi līdz Projekta īstenošanas termiņa beigām var pieprasīt Projekta īstenošanas termiņa pagarinājumu. Šādā gadījumā Finansējuma saņēmējs iesniedz VIF iesniegumu, norādot apstākļus, kas kavē Projekta īstenošanu. Šādā gadījumā Projekta īstenošanas termiņu var pagarināt uz laiku, kas nav ilgāks par četriem mēnešiem, bet ne ilgāk kā līdz 2012.gada 1.jūlijam. Grozījumus par Projekta īstenošanas termiņa pagarinājumu drīkst izdarīt tikai vienu reizi.
   2. Līguma darbību pirms Līgumā noteikto saistību izpildes Puses var izbeigt savstarpēji vienojoties vai Atbildīgā iestāde un VIF vienpusēji Līgumā noteiktajos gadījumos.
   3. Ja Finansējuma saņēmējs ierosina izbeigt Līgumu un VIF un Atbildīgā iestāde piekrīt Līguma izbeigšanai, Vides investīciju fonds 20 (divdesmit) darba dienu laikā no dienas, kad saņemts Finansējuma saņēmēja rakstveida ierosinājums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad vienošanos par Līguma izbeigšanu ir parakstījušas Puses.
   4. Atbildīgā iestāde un VIF var vienpusēji izbeigt Līgumu, ja Atbildīgā iestāde ir saņēmusi VIF atzinumu par nepieciešamību izbeigt Līgumu šādos gadījumos:
      1. ja visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
      2. ja nav sasniegts Projekta mērķis;
      3. ja Finansējuma saņēmējs nepilda Līgumā un/vai KPFI vadību regulējošajos normatīvajos tiesību aktos noteiktos pienākumus;
      4. ja iestājies kāds no Konkursa īstenošanu regulējošo Ministru kabineta noteikumos noteiktajiem gadījumiem, kad Finansējuma saņēmējs nevar pretendēt uz KPFI finansējumu;
      5. tiek konstatēts, ka Finansējuma saņēmējs un/vai Projekts neatbilst Konkursa īstenošanu regulējošo Ministru kabineta noteikumos noteiktajiem KPFI finansējuma piešķiršanas nosacījumiem;
      6. ja Finansējuma saņēmējs apzināti vai nolaidības dēļ ir sniedzis nepatiesas ziņas.
   5. Līgumā noteiktajos gadījumos, kad Atbildīgā iestāde var izbeigt Līgumu, Līgums uzskatāms par izbeigtu 7 (septiņu) dienu laikā no dienas, kad VIF paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
2. **Pielikumi**
   1. Līguma Vispārīgajiem noteikumiem ir šādi pielikumi, kas pieejami VIF mājas lapā internetā ([www.lvif.gov.lv](http://www.lvif.gov.lv)):
   2. pielikums „Projekta pārskats par Klimatu pārmaiņu finanšu instrumenta (KPFI) līdzfinansētā projekta īstenošanu”;
   3. pielikums „Maksājuma pieprasījums”;
   4. pielikums „Attiecināmās izmaksas apliecinošie dokumenti ”;
   5. pielikums „Projekta rezultātu monitoringa pārskats”.
   6. Finansējuma saņēmējs izmanto pielikumu aktuālo versiju.